Boston var også stedet for den første kamp i den første baseball World Series, i 1903. Baseballrivaleriet Boston-New York har eksisteret siden den 7. maj 1903: Red Sox-Yankees-rivaleriet, hvor New York-holdet dengang var kendt som "Highlanders", fra deres hjemmebane i Upper Manhattan. 1903 World Series blev spillet mellem Red Sox (dengang kendt som "Americans") og Pittsburgh Pirates, mens holdet stadig spillede på Huntington Avenue Grounds (stedet er nu en del af Northeastern University). Sox vandt den serie og otte mere siden da (1912, 1915, 1916, 1918, 2004, 2007, 2013 og
2018). Det siges at holdet fra 2004 har brudt den 86 år lange "Bambino-forbandelse". Der har været mange legendariske spillere på holdet, herunder Cy Young, Babe Ruth, Ted Williams, Carl Yastrzemski, Carlton Fisk, Wade Boggs, Jim Rice, Pedro Martínez, Roger Clemens og David Ortiz.